Downloaded from YTS.MX
Official YIFY movies site: YTS.MX
Saya nak pastikan sesi ini dirakam. Tunggu sekejap.
Sedia?
Okey.
Mula bila-bila masa.
Kalau awak dah rasa selesa
baru kita mula, ya?
Tarik nafas, Jennifer.
Apa yang berlaku malam tadi?
- 911... - Tolong. Saya perlukan bantuan!
- Puan. - Saya tak tahu mana ibu bapa saya.
Bertenang. Apa yang berlaku?
Orang pecah masuk rumah kami dan curi duit.
Okey, puan...
Mak dan ayah menjerit di bawah. Hantar bantuan!
Saya terdengar dua bunyi tembakan.
Mak saya menjerit.
Saya cuba panggil dia.
Ada lagi bunyi tembakan.
Ambil masa awak.
- Awak di mana? - Avenue.
Jalan Avenue? Tolong eja nama jalan.
Ayah?
- Saya telefon 911! - Puan? Helo?
Saya okey!
Kami tak pernah lihat kes begini.
Ia situasi yang saya tak pernah bayangkan.
Saya dengar ayah menjerit di jalanan.
Saya panggil dia, tapi dia tak masuk.
Saya tak tahu jika dia dengar. Dia tak masuk.
Ini kian bertukar menjadi situasi yang tak dijangka.
Beginilah. Tunggu di situ, okey?
Jennifer?
Cuba cerita semampu yang boleh.
Ingat, kami nak bantu awak.
Awak okey?
Beginilah. Jangan risau.
Kita belajar.
Tapi awak buat apa yang perlu, bukan?
Itu yang penting.
Dah lewat. Saya di katil.
Saya baru nak lelap. Telefon berdering.
Saya fikir, "Biar betul."
Markham ialah kawasan yang mesra keluarga.
Kadar jenayah amat rendah.
Kurang daripada seluruh Kanada.
Sekarang mereka kata, "Dua orang telah ditembak.
Ia kejadian ganas.
Awak ketua detektif."
Panggilan masuk dalam pukul 10.30 malam ini.
Penghuni rumah yang menelefon.
Homisid disahkan. Seorang telah terbunuh.
Mangsa kedua turut tertembak dan kini dirawat di hospital.
Itu saja maklumat yang ada.
Tugas pertama kami ialah menentukan kejadian yang berlaku di rumah itu.
Ini jenayah yang ganas.
Seorang wanita mati, Bich Pan,
dan seorang lelaki, Hann Pan,
mengalami kecederaan di kepala.
Keluarga Pan berhijrah dari Vietnam bertahun lalu
dan digambarkan sebagai rajin
tanpa apa-apa petanda yang boleh menjelaskan
sebab mereka jadi sasaran serangan ganas.
Kami mula terima laporan dari hospital.
Hann dibawa ke sana dengan ambulans udara.
Dia alami luka tembakan di mata.
Peluru menembusi tengkorak dan bergerak ke rahang dan leher.
Dia telah ditidurkan.
Kami risau Hann Pan tak terselamat daripada kecederaannya
dan hanya ada satu saja saksi yang boleh ditemu bual.
Anaknya, Jennifer Pan.
HARI 01
TEMU BUAL 01
Terima kasih.
Tolong senyap.
Tolong tutup pintu.
2.44 PAGI
Okey, Jennifer. Nama saya Randy Slade.
Saya perkenalkan diri di hospital. Saya dari unit homisid Polis Daerah York.
Sebagai ketua penyiasat, ini tanggungjawab saya.
Saya tak boleh buat kerja sambil lewa.
Saya perlu menganalisis kehidupan keluarga Pan.
Apa puncanya?
Mereka ada musuh? Siapa tahu?
Saya nak awak kembali ke awal malam tadi.
Apa yang berlaku?
Mak saya sediakan makan malam, sebab dia nak pergi menari.
Kelas tarian. Dia menari setiap hari Isnin.
Jadi, saya dan mak makan malam dulu,
kemudian saya naik ke bilik
untuk berehat.
Saya pasang TV,
berbual di telefon dengan kawan saya.
Kemudian, tak lama selepas itu,
mak saya balik lebih kurang 9.30 malam.
Tiba-tiba, saya dengar mak saya panggil ayah saya turun.
Ketika itulah saya intai dari pintu bilik saya.
Ada seorang lelaki menerpa ke arah saya,
ikat tangan saya dan kata, "Saya acu pistol di belakang awak.
Ikut cakap kalau tak mahu dicederakan.
Mana duit? Tunjuk tempat simpan duit."
Kemudian tiga lelaki heret saya turun tangga
dan tanya mak saya mana dompetnya.
Mak saya cuba bangun, tapi mereka suruh dia duduk.
Saya tak nak dia cedera. Saya suruh mak saya duduk.
Mereka cari beg duitnya,
tapi dia tak fasih bahasa Inggeris, jadi dia sebut "dompet".
Mereka asyik tolak dia ke kerusi.
Okey.
Ambil masa awak.
Semua ini sangat penting, jadi ambil masa awak.
Ketika itu, mereka ikat saya pada jeruji tangga di atas.
Saya masih boleh bergerak
tapi saya takut nak gerak kerana lelaki itu pegang pistol.
Tiba-tiba saya dengar ibu bapa saya turun tangga.
Mak saya minta bawa saya sekali.
Dia tak benarkan saya ikut mereka.
Selepas itu mereka kata, saya terdengar mereka kata,
"Awak tipu. Awak tipu kami."
Saya terdengar dua bunyi tembakan.
Mak saya menjerit.
Saya cuba panggil dia.
Ada lagi bunyi tembakan.
Ambil masa awak.
Sukar buat seseorang bercakap tentang kejadian traumatik.
Dia mungkin mahu menyekat memori.
Paling penting dan utama ialah memastikan dia okey,
tapi saya juga mahu dia terus bercakap dengan para penyiasat.
Kita rehat dulu.
Saya orang hubungan untuk mangsa.
Jika mereka hadapi kesukaran, pada bila-bila masa,
saya bersedia untuk membantu.
Jika mereka bergelut dengan apa-apa,
sayalah orang yang mereka hubungi.
Namun pada masa yang sama, ia sangat traumatik.
Saya tak dapat bayangkan pengalaman yang Jennifer lalui.
Saya ingatkan diri yang ia perlu perlahan dan berterusan.
Saya perlu awasi kenyataannya.
Pastikan dia terus bercakap tentang kejadian itu.
Okey, mari undur semula.
3.17 PAGI
Selain ibu bapa awak, awak dengar suara lain di bawah?
Saya rasa saya dengar mak bercakap atau mengerang,
kemudian ada satu lagi tembakan sebelum mereka beredar.
Kemudian salah seorang kata,
"Kita perlu pergi sekarang. Lama sangat."
Kemudian mereka lari keluar. Saya rasa...
Saya perhatikan Jennifer dan rasa kasihan.
Dia diikat
dan terpisah daripada ibu bapanya.
Tolong. Saya perlukan bantuan!
Bertenang. Apa yang berlaku?
Mereka ancam ibu bapa saya dengan pistol.
Awak boleh kunci pintu?
Tak boleh. Tangan saya diikat.
Dia tak dapat membantu mereka langsung.
Saya tahu ini sukar, tapi awak tahu betapa pentingnya kenyataan awak.
Gambarkan lelaki yang ikat awak.
Dia bangsa apa?
Dia kulit Hitam, berambut pilin.
Okey, lelaki nombor dua?
Dia pakai baju berhud, tapi saya tahu dia lebih gelap
daripada lelaki pertama.
Jadi, dia juga lelaki kulit Hitam?
- Lebih kurus. - Lebih kurus.
Seorang lagi ada loghat Jamaica.
Okey.
Awak dengar cara mereka masuk rumah?
- Tidak. - Bunyi loceng?
- Tidak. - Tendang pintu?
Ada tak?
Saya tak ingat cara mereka masuk. Saya tak nampak.
Okey.
Ibu bapa awak?
Awak rasa, kenapa orang sasar mereka?
Orang tahu mereka suka simpan wang banyak di rumah?
Mereka ada banyak wang tunai di bank?
Saya tak rasa ia cukup banyak untuk menarik perhatian orang.
Ada cukup untuk bayar bil.
Okey.
Mak saya sangat teliti. Dia pastikan semuanya cukup-cukup.
Cukup-cukup.
Okey, bagaimana dengan ayah awak?
Dia pandu kereta jenis apa?
Dia pandu Mercedes, dan dia sayang kereta itu.
Yakah?
Mak awak pandu Lexus, ayah awak pandu Mercedes.
Kereta-kereta itu mahal.
Kedua-duanya tak murah.
Keluarga ini datang dari Vietnam ke Kanada.
Mereka bekerja keras dengan gaya hidup sederhana.
Bich penyelia di syarikat alat ganti kereta.
Hann seorang jurumesin di syarikat yang sama.
Walaupun rumah mereka cantik, ia bukan jenis yang mewah,
tapi ia dah habis dibayar.
Hann Pan, apa gaya hidupnya?
Adakah dia terlibat
dalam urusan perniagaan yang tidak sah?
Adakah ini pembunuhan yang berkaitan dengan hutang judi,
senjata atau dadah?
Mungkinkah dia bertengkar dengan jiran?
Sesuatu yang menyebabkan dia jadi mangsa.
Mereka kata kepada ayah saya, "Awak tipu kami.
Awak cuma perlu bekerjasama."
Kemudian mereka tembak dia.
Saya teliti bilik yang digeledah.
Biasanya memang begitu rupa bilik.
Ada baju berdarah.
Pijama.
Tempat Bich rendam kaki selepas menari.
Tapi ada juga barang yang patut diambil,
barang berharga yang tak disentuh.
Ada peti keselamatan dan kamera mahal di dalam almari.
Ada dompet dengan duit 20 dolar
yang pasti akan diambil jika ia berkaitan dengan tunai.
Jika dilihat dari luaran,
keluarga Pan keluarga yang normal.
Namun, rupa luaran itu satu hal,
hal yang berlaku di dalam rumah
sesuatu yang sangat berbeza, bukan?
4.29 PAGI
Awak boleh fikir apa-apa yang boleh membantu dalam siasatan ini?
Tiada yang terlintas di fikiran.
Okey. Perakam akan dimatikan.
Sekarang 4.30 pagi. Kita dah selesai.
- Boleh saya guna tandas? - Mestilah boleh.
Selepas temu bual tamat, saya bawa Jennifer keluar
dan kami berjalan keluar dengan senyap.
Kami tak banyak bercakap.
Saya fikir,
"Ibu dibunuh
dan ayah koma di hospital."
Bagaimana nak pulih daripada kejadian seperti ini?
Seorang wanita mati dan suaminya cedera selepas pencerobohan rumah di Markham.
Polis kata ada ketukan di pintu rumah pasangan itu,
kemudian tiga lelaki bersenjata menerjah.
Kenapa keluarga Pan?
Kenapa ganas sangat?
Detektif kata mereka belum dapat jawapan.
HARI 02
Sekarang pukul 8 pagi,
dan saya beri taklimat penuh kepada penyiasat homisid beruniform.
Ini jenayah ganas, jadi kami tak boleh tunggu.
Tiada apa yang normal tentang pembunuhan.
Namun begitu, pembunuhan ini menggentarkan.
Saya terus fikir tentang keluarga saya,
dan cara keadaan boleh berubah dalam sekelip mata.
Berubah selamanya.
Tugasan pertama saya ialah melakukan
pencarian meluas di sekitar kawasan rumah keluarga Pan.
Kami mencari maklumat saksi
atau bukti lain yang mungkin relevan dan penting.
Jika ada sebarang maklumat, berguna atau tidak,
sila hubungi Polis Wilayah York,
polis tempatan atau Crimestoppers.
Mungkin satu petunjuk, satu maklumat,
dapat menangkap tiga individu ganas daripada berleluasa.
Tak banyak kes homisid di Markham.
Ia kawasan yang sangat selamat.
Latar belakang budaya yang pelbagai.
Penduduk datang dari Caribbean, Asia, Asia Tenggara.
Kejiranan itu sangat aman.
Apabila perkara seperti ini berlaku,
ia bagaikan bom tangan yang meletup.
Saya tak faham sebab Bich dibunuh.
KAWAN KELUARGA PAN
Saya sangat beremosi. Saya tak percaya ini berlaku.
Ada masanya saya pergi ke rumahnya untuk melepak
dan selalu makan malam dengan mereka.
Mereka sangat ramah.
Sangat pemurah.
Mereka sayang kawan.
Hann kerja lima hari seminggu dan kerja lebih masa.
Dia tak terlibat dalam Mafia, berjudi atau minum arak.
Dia seorang yang rendah hati dan rendah diri.
Mereka baik. Mereka tak ganggu sesiapa.
Sedih sangat.
Saya rasa takut sebab ia begitu rawak.
Jika ada motivasi atau sebab,
kita boleh kata, "Ada punca munasabah."
PENCEROBOHAN RAWAK MENGGEMPARKAN
Kami berjanji akan menyiasat hingga ke lubang cacing
untuk mengenal pasti dan menahan
suspek yang membunuh Bich Ha Pan dengan kejam,
serta menakutkan suami dan anaknya semalam.
En. Pan masih dalam keadaan serius.
Syukurlah anaknya tidak cedera dalam insiden itu.
Kami merayu kepada sesiapa yang ada maklumat,
yang mungkin tahu siapa suspek, untuk tampil ke depan.
Pencarian berlarutan selama enam jam.
Pada mulanya, tiada maklumat berguna.
Akhirnya kami dapat maklumat.
Kami dapat tahu tentang seseorang yang ada kaitan dengan keluarga Pan.
Namanya Danny Wong.
Dia seorang penjual dadah.
Dia jalin hubungan dengan Jennifer Pan.
Bekas teman lelaki yang meragukan butiran yang penting.
Jennifer patut kongsi maklumat itu.
Sekarang kami fikir, Danny Wong...
mungkin punca keluarga ini menjadi sasaran.
Mungkinkah ada kaitan dengan menjual dadah?
HARI 03
Awak okey? Kejap lagi kita mula.
Okey.
Saya selesaikan borang dulu. Perakam sudah dihidupkan.
Kita baca dulu borang. Ini borang kenyataan video bersumpah.
"Awak faham akibat jenayah jika buat kenyataan palsu?"
- Ya. - Sebut nama dan cakap...
- Nama saya Daniel Wong... - Kuat sikit.
Nama saya Daniel Wong, dan saya bersetuju sesi ini dirakam.
Okey. Bagus.
4.19 PETANG
Apa awak buat pada malam kejadian?
- Saya perlu tanya... - Di rumah, tidur.
Di rumah. Pukul berapa awak sampai?
Hari Isnin.
Isnin, saya pulang pada pukul sembilan.
Sekitar 9 hingga 10.30 malam.
Awak ada masalah dengan polis kerana dadah?
Saya pernah ditahan kerana memiliki dan mengedar,
tapi saya dah tak buat.
Sebaik saja saya ditimpa masalah, saya tak buat apa-apa lagi.
Okey, cerita tentang hubungan awak dengan Jen.
- Saya bekas teman lelakinya. - Okey.
Kami jalin hubungan penghujung sekolah tinggi.
Okey.
Kami jalin hubungan sehinggalah dua tahun lalu.
- Okey. - Kemudian kami tak boleh...
Kami tak...
Kami rancang nak tinggal bersama,
tapi ada masalah besar dengan ibu bapanya.
- Apa masalahnya? - Ibu bapanya tegas.
Mereka menyibukkan dia hingga tiada masa untuk ada hubungan.
Ada sebab lain?
Mungkin sebab gaji saya kecil.
Saya bekerja di Boston Pizza.
Mereka tak suka kerja begitu.
Kami dah tujuh tahun bersama, tapi saya tak pernah diajak
makan malam bersama mereka.
Okey, jadi...
Kemudian dia mahu teruskan hubungan,
tapi saya beritahu dia,
"Ibu bapa awak tak mahu kita bersama.
Jadi kita tak boleh buat apa-apa."
Jadi saya lupakan dia.
Okey. Awak ada teman wanita?
- Maaf? - Teman wanita baru?
- Sekarang? Saya ada teman wanita. - Siapa namanya?
- Christine. Ya. - Christine. Okey.
- Tapi awak dan Jen masih berbual. - Dia cuba hubungi saya.
Sekali sekala saya telefon dia untuk tanya khabar
kerana kami berdua menerima panggilan peribadi yang mengganggu.
- Awak dan Jen? - Ya, saya dan Jen.
Okey, awak terima panggilan sejak...
Hinggalah dua hari lalu.
Dua, tiga hari lalu.
Mereka telefon, saya jawab,
kemudian senyap selama sepuluh saat, selepas itu mereka letak telefon.
Ia akan berlaku berulang kali,
sampai tahap mengarut.
Sampai lebih kurang 100 kali.
Kemudian, ia bertukar kepada...
- Mesej teks. - Mesej apa?
Mesej, "Kami perhatikan awak."
Jen pun diganggu panggilan itu?
Ya.
Dia akan singgah di tempat kerja saya, bawa bekal dan borak dengan saya.
Kami kawan, bukan?
Mereka selalu kata, "Apa dia buat di sini?"
- "Kami suruh dia jauhkan diri." - Baik.
Mesej terakhir saya terima ialah, "Peng peng peng."
- Itu penting, bukan? - Ya.
- Mesej? - Ya, mesej teks.
- Teks... - "Ha, ha, peng, peng."
"Ha, ha." Merisaukan.
- Ya, merisaukan. - Ya.
Okey.
Nampaknya Danny Wong terima ratusan panggilan gurauan
sejak beberapa bulan lepas, sama seperti Jennifer.
Sumber tak dikenali ini hantar, "Peng, peng, peng."
Seminggu kemudian,
ibu bapa Jennifer ditembak di dalam rumah.
6.23 PETANG
Awak rasa kejadian malam tersebut
ada kaitan dengan awak, bukan?
Saya hampir 99% yakin ia tiada kaitan dengan dadah saya.
Itu kenyataan berani.
- Ya, saya pasti... - Macam mana boleh pasti?
Orang takkan tembak untuk sekadar segram ganja
atau sebahagian daripadanya.
Sebab itulah.
- Saya nak keluar sebentar. - Ya.
Cuba fikir balik. Mungkin terlepas apa-apa.
- Ingat tarikh dan masa. - Ya.
- Saya akan tanya lagi. - Okey.
Saya nak keluar untuk hadamkan maklumat ini.
Ada yang tak kena tentang temu bual ini.
Ada lebih banyak soalan daripada jawapan.
Danny Wong yang jadi sasaran
atau Jennifer?
Kami perlu ketahui segalanya tentang Jennifer Pan.
Dengan siapa dia bergaul? Apa aktiviti kawan-kawannya?
Ada tak sesuatu dalam latar belakangnya yang boleh menerangkan punca insiden ini?
Saya kenal Jennifer semasa saya berusia 13 tahun.
Kami pergi banyak lawatan sekolah bersama.
Kadangkala kami main luncur ais atau tonton filem dengan sekumpulan kawan.
Seronok berbual dengan dia.
Jennifer seorang yang ceria, gembira, yakin dan sangat jujur.
Sekali sekala dia bercakap tentang Daniel.
Mereka nampak gembira pada mulanya,
tapi ada banyak drama juga dalam hubungan itu.
Emosi sentiasa tak menentu.
Ada saja episod patah hati, berpisah, berbaik semula.
Sejujurnya, saya rasa Daniel bukan teman lelaki terbaik.
Saya masih ingat semasa Jennifer bekerja
sepanjang musim panas untuk mencari wang.
Dia kata dia habiskan untuk beli senapang cat untuk Daniel.
Saya tak dapat bayang
habiskan beribu dolar untuk satu alat.
Tapi Jen kata tiada siapa lebih layak untuk dibelanja.
Termasuk dirinya.
Polis Wilayah York masih mencari petunjuk
dalam kes pencerobohan ganas yang meragut nyawa seorang wanita.
Pada tahap ini, penyiasat tak menolak sebarang senario
termasuk kemungkinan penyerang keliru
dan menceroboh rumah yang salah.
John Vennavally-Rao, Berita CTV. Markham, Ontario.
Pada waktu itu, kami dihujani panggilan daripada jiran dan komuniti
yang berada dalam keadaan panik.
Mereka risau mereka mungkin jadi mangsa.
Maaf. Tanya satu per satu.
Mereka mahukan jawapan.
Kami bingung. Kenapa tembak wanita tak bersalah?
Kenapa cuba bunuh suaminya dan curi jumlah wang yang sedikit?
Ia tak masuk akal.
SUSPEK DIKEHENDAKI
Polis Wilayah York minta saksi tampil.
Setakat ini, hanya ada satu petunjuk.
Petunjuk itu ialah gambar kabur daripada kamera keselamatan
yang polis dapatkan daripada sistem keselamatan seorang jiran.
Polis harap imej tersebut dapat bantu kenal pasti tiga suspek bersenjata
yang telah mengganas di rumah keluarga itu.
Ini detik penting dalam kes ini.
Kamera terletak di seberang jalan yang menghala ke arah rumah keluarga Pan.
Kami bernasib baik
kerana boleh nampak tiga suspek masuk ke rumah.
Kemudian, 30 minit kemudian, kami nampak mereka keluar.
Seorang keluar dengan cepat,
tak lama kemudian, dua lari keluar dari rumah.
Ketiga-tiga suspek masuk melalui pintu depan.
Petunjuk paling penting di sini ialah...
mereka tak pecah masuk.
Ada orang menceroboh rumah awak?
Ada orang pecah masuk dan saya dengar bunyi tembakan.
Saya tak tahu apa jadi. Saya diikat di tingkat atas.
Mereka pecah masuk dan ikat awak?
Ya.
Awak dengar cara mereka masuk ke dalam rumah?
- Bunyi loceng? - Tidak.
- Tendang pintu? Ada tak? - Tidak.
Okey.
Ada apa-apa lagi yang terlintas yang boleh bantu kami?
Saya perlu panggil Jennifer untuk temu bual lain
dan tanya dia soalan yang lebih sukar.
Dia terlibat dengan siapa?
Apa halnya dengan Danny Wong?
Tiada yang terlintas di fikiran.
Saya nak tahu segalanya tentang dia.
Boleh mula?
HARI 04
TEMU BUAL 02
Okey, Jennifer. Sesi ini sedang dirakam.
Ini bukan perkara baru. Awak pernah laluinya.
Tiada sesiapa di bilik ini kecuali kita.
Deborah Gladding akan memantau kenyataan ini sekali lagi.
Jelas Jennifer hadapi kesukaran kembali untuk temu bual kedua.
Kami harap ini ruang selamat untuknya untuk bercakap jujur dan dengan telus.
Ia beri dia peluang untuk beritahu kami kejadian sebenar.
Saya cuma gementar.
Jangan gementar, okey?
Saya tahu susah untuk tak gementar.
Kebenaran ialah cara terbaik untuk melegakan keresahan, okey?
Cerita tentang hubungan awak dan Daniel.
Hubungan kami sukar.
- Kami ke sekolah tinggi yang sama. - Ya.
Ia bertahan selama enam tahun, tapi saya tak sepatutnya ada teman lelaki.
Jadi awak bercinta dengan dia
tanpa pengetahuan dan kebenaran ibu bapa awak.
Ya.
Mungkinkah hakikat yang Daniel berhenti edar dadah
yang menarik orang jahat ke rumah awak
untuk cari wang yang banyak?
- Saya... - Itu soalan ketara.
Saya tak...
Saya tanya apa dia buat dan dia kata jual dadah.
Tapi tak tanya secara terperinci.
Saya buat-buat tak dengar sebab kami dah tak bersama.
Pernahkah awak alami apa-apa,
yang boleh dianggap mengancam akhir-akhir ini?
- Ya. - Beritahu saya.
Dia punya...
Saya tak...
Dia kata dia cuma berkawan,
tapi semua orang kata itu teman wanitanya.
Gadis itu mesej saya,
suruh saya berundur, jangan ganggu Daniel.
Awak rasa apa puncanya?
Sebab cemburu.
Awak rasa itu angkara teman wanitanya?
Saya tak mahu...
Saya tak yakin 100%, sebab itu saya tak nak tuding jari.
Jika awak tak yakin dan tak mahu tuding jari,
kenapa awak percaya itu dia?
Sebab dia pernah mesej saya di Facebook. Dia kata saya bodoh.
Kadangkala, apabila saya mesej Daniel,
dia mesej saya menggunakan telefon Daniel,
untuk beritahu saya yang Daniel bersama Christine
dan jangan ganggu Daniel.
Kenapa tak beritahu saya tentang hal itu
waktu kita berbual tempoh hari?
Semuanya baru berlaku. Saya tak terfikir waktu itu.
Kini Jennifer mengatakan
yang teman wanita baru Danny Wong terlibat dalam hal ini.
KAMI PERHATIKAN AWAK
Mungkin panggilan telefon yang mengganggu Daniel dan Jennifer
datang daripada Christine.
Untuk menyingkir Jennifer.
Adakah ini situasi cinta tiga segi?
Jika benar,
kenapa ibu bapa Jennifer yang jadi mangsa?
- Mereka tahu awak bercinta dengan Daniel? - Akhirnya.
Apa reaksi mereka?
Tak bagus.
Jelaskan maksud "tak bagus".
Siapa yang tak suka awak ada teman lelaki?
Ayah saya.
Ayah awak?
Okey, cuba ceritakan.
Ayah beri saya kata dua.
Sama ada pilih Daniel atau mereka.
Saya pilih untuk kekal bersama keluarga saya.
Walaupun Daniel dah lupakan saya,
saya... kami masih mahu berkawan.
Okey. Kemudian apa yang berlaku?
Pada mulanya, saya masih menelefon Daniel,
tapi saya tertangkap.
Dan...
Ketika itulah mereka rampas telefon bimbit saya.
Mereka kata mereka akan hantar saya jika mahu ke mana-mana.
Jadi, saya akan bangun, belajar piano,
pergi jumpa cikgu untuk kelas,
tapi itu saja.
Jennifer datang ke rumah saya untuk kelas mingguan.
Ayahnya yang turunkan dia di luar pintu saya.
Sebagai pemain piano muda, dia luar biasa.
Dia menang semua pertandingan, tahun demi tahun.
Dia yang terbaik.
Kesungguhan ibu bapanya menyokong dia
dengan ribuan dolar setiap tahun untuk sertai pertandingan
amat mengagumkan.
Suatu hari, waktu kelas,
dia tiba-tiba menangis.
Dia menangis teresak-esak.
Saya tak pernah lihat dia begitu.
Dia kata, "Fernando.
Ibu bapa saya tak percayakan saya.
Ke mana saja saya pergi, mereka ikut saya.
Mereka tak mahu saya keluar dengan teman lelaki saya.
Ayah saya tak boleh terima dia.
Dia tak benarkan saya buang masa
keluar dengan tukang masak.
Mereka buat saya gila."
Apa pendapat ayah awak tentang Daniel?
Ayah kata dia tak sesuai untuk saya.
Hidupnya tak ke mana
dan dia tak mampu menyara keluarga.
Ceritakan lagi tentang Daniel. Apa perasaan awak sekarang?
Dia bantu saya lalui masa yang sukar di sekolah
semasa saya muda.
Saya menghidap asma.
Ia jadi semakin teruk waktu kami pergi ke Eropah.
Dia yang jaga saya di sana.
Awak masih ada perasaan terhadap Daniel?
Ya.
11.27 PAGI
Bagaimana dengan hidup di rumah?
Awak buat apa lepas tamat sekolah?
Saya...
Saya nak belajar kinesiologi,
tapi ayah saya berkeras suruh saya belajar bidang perubatan
yang lebih berjaya.
Saya rasa dia tahu
saya takkan tahan jadi doktor,
jadi dia nak saya jadi ahli farmasi.
Bich Ha kata anak mereka belajar untuk jadi ahli farmasi,
tapi selepas tamat belajar, dia masih tak dapat cari kerja.
Dia risau dan selalu bercakap tentangnya.
Dia hanya mahu anaknya berjaya
dan tak dipandang rendah oleh masyarakat.
Jika fikir tentang sekolah tinggi kami,
semua orang dijangka menjadi doktor, doktor gigi, peguam atau jurutera.
Tiada pilihan lain. Mungkin akauntan.
Di sini ada ramai keluarga imigran
dari Hong Kong, Taiwan, Vietnam, merata tempat.
Kami semua terima tekanan yang sama daripada ibu bapa kami.
Itu sudah cukup sukar, tapi bagi Jennifer,
dia bukan antara pelajar cemerlang.
Dia tak cemerlang.
Pelajar di sekolah ini biasanya dapat semua A.
Awak belajar bidang farmasi di mana? Awak masuk universiti?
- Tidak? - Tidak.
Apa reaksi ayah awak? Bagaimana...
Dia tak tahu. Saya tipu dia.
Awak tipu apa? Apa awak cakap?
Saya sambung pengajian.
Untuk?
Untuk praperubatan. Eh, bukan, maaf. Sains.
- Sains. - Sarjana Muda Sains.
Mak awak tahu awak tak masuk universiti?
Tidak.
Jadi ibu bapa awak fikir awak masuk universiti?
Ya.
Biar betul.
- Mereka fikir awak masuk universiti mana? - Ryerson.
Okey.
Mereka hantar saya ke Toronto.
Mereka ingat saya pergi kelas.
- Ya. - Tapi saya tak pergi kelas.
Ini pendedahan besar.
Ini di tahap yang sama
perisik guna sebagai cerita samaran.
Apa perasaan awak?
Apa perasaan awak menipu ibu bapa awak?
Saya rasa bersalah, tapi setiap kali saya cuba bangkitkan...
Jangkaan mereka...
terlalu tinggi.
Jangkaan tinggi bukan ciri khusus budaya Vietnam saja.
Namun, gaya keibubapaan itu agak keras,
dan ia boleh beri kesan positif atau negatif pada anak.
Jika persekitaran mendesak kita jadi terbaik setiap masa,
tapi kita gagal penuhi jangkaan itu,
itu boleh membawa kepada akibat buruk.
Bukan saja Jennifer menipu ibu bapanya tentang masuk universiti
dia hidup dalam penipuan selama empat tahun.
Dia juga palsukan ijazah dari Universiti Toronto.
Ini mengejutkan.
- Mereka tak pernah soal awak tentangnya? - Tak pernah.
Jika Jennifer boleh mengaku yang dia menipu selama empat tahun,
itu asas kepada kisah selebihnya.
Penipuan apa lagi yang dia belum beritahu?
Mari bincang tentang panggilan 911 awak.
- Okey. - Okey.
- 911. Boleh saya... - Tolong. Saya perlukan bantuan!
Bertenang. Apa yang berlaku?
Ada orang pecah masuk dan saya dengar bunyi tembakan.
Saya tak tahu apa jadi. Saya diikat...
Kami dengar panggilan itu beberapa kali.
Saya diikat di tingkat atas!
Kami teliti setiap bingkai,
dengar, mainkan berulang-ulang dan menganalisis kejadian.
Awak boleh kunci pintu?
Tak boleh. Tangan saya diikat di belakang.
Telefon bimbit saya dalam poket!
Sepanjang masa itu, saya tertanya-tanya,
bagaimana dia boleh buat panggilan telefon
sambil tangannya diikat di belakang pada jeruji tangga?
Bagaimana tangan awak diikat di belakang?
Dia suruh saya berdiri supaya dia boleh ikat tangan saya.
Saya cuba longgarkannya supaya saya boleh
buat sesuatu,
tapi ia terlalu ketat.
Dia pastikan saya teriak sebelum dia...
Sebelum dia lepaskan.
Tangan awak diikat dengan ketat di belakang.
Ketika itulah dia tarik saya dan bawa saya turun tangga.
Dia tak periksa awak?
Nasib baik tak.
Jika dia periksa, dia akan jumpa telefon.
Awak diikat pada susur tangga.
Boleh tunjuk? Bangun, pusing dan tunjuk...
Tunjuk pada kamera cara tangan awak diikat.
Cakap saja tak boleh?
Keluarkan diri awak daripada trauma itu,
dan guna pendekatan objektif.
Sebab saya nak tengok
cara awak keluarkan telefon.
Berdiri dan fokus pada cara awak melakukannya.
Letak itu di pinggang sebagai contoh.
Okey? Tanggalkan baju panas awak dan cuba buat panggilan.
Jelas ini amat membebankan dia.
Dia tak mahu ingat dan tak nak lakonkannya semula.
Pada masa yang sama, kami perlu tahu cara dia lakukannya.
Berdiri dan pusing.
Letak di tempat yang awak letak.
Bagus. Pusing.
Berpaling daripada saya.
Sama macam...
Bayangkan jeruji di sini. Letak tangan di belakang awak.
Okey.
Pergerakan awak terbatas?
Berapa jauh awak boleh gerakkan tangan dari jeruji?
- Mereka ikat lengan atas saya. - Ya.
- Pada jeruji. - Ya.
- Tapi tangan saya terikat. - Terikat.
Lengan ini yang terikat pada jeruji?
- Ya. - Okey.
Bagaimana awak capai telefon?
Bagaimana awak buat panggilan?
911.
Awak cakap begitu?
Ya, saya menjerit ke arah telefon.
Awak boleh dengar?
Saya kuatkan sampai maksimum.
Ya.
Jadi, itu cara awak bercakap dengannya pada susur tangga.
- Ya. - Okey, cukup. Duduk.
Pakai balik baju panas awak.
Ya. Pakai baju panas awak.
Hakikat yang dia boleh keluarkan telefonnya
dan buat panggilan itu
sangat menarik bagi kami.
Namun, ia tak cukup kuat untuk alih fokus kami daripada teori lain.
Kenapa mereka tinggalkan awak?
Isu ketara ialah kenapa biarkan saksi?
Itu tak masuk akal.
Jika nak bunuh dua, pasti akan bunuh yang ketiga.
Kenapa mereka tak tembak awak?
Saya andaikan sebab saya bekerjasama.
Persoalannya, Jennifer, awak mengaku telah menipu.
Awak tipu ibu bapa awak tentang menyambung pengajian.
Saya nak tanya awak.
Sepanjang kenyataan awak hari ini,
awak ada tipu saya tak?
Tentang interaksi awak dengan Daniel?
Tentang penglibatan awak dengan dadah dan penyerang
serta menyimpan wang yang banyak?
Ibu bapa awak ada polisi insurans nyawa?
Saya rasa. Saya tak tahu.
- Tak tahu? - Saya tahu mereka ada...
- Ada satu untuk saya. - Ya.
Mak saya...
Mereka ambil polisi untuk saya waktu saya kecil.
- Okey. - Separuh untuk pendidikan.
Separuh untuk insurans nyawa.
Waktu mereka dapat tahu
saya tak masuk universiti, mereka minta wang itu semula.
Kejap.
Awak kata mereka tak tahu awak tak masuk universiti.
Bila mereka dapat tahu awak tak masuk universiti?
Saya beritahu mereka yang saya tak habis belajar.
Saya belajar dua tahun saja, tapi tak habis.
Okey.
Sebab itu mereka mahu wang itu kembali?
Ya.
Kembali kepada satu lagi soalan sukar.
Adakah awak benci ibu bapa awak
kerana campur tangan dalam hubungan dan hidup awak
dan mengurung awak di rumah?
Saya sayang ibu bapa saya dan saya pilih untuk bersama mereka.
Jika saya mahu, saya boleh pergi, tapi tidak.
Saya nak tinggal dengan mereka dan jaga mereka.
Awak betul-betul tiada kaitan dengan kejadian ini?
Tiada.
- Awak tak buat aktiviti haram? - Tidak.
Okey. Ada ketukan. Sekejap.
Cuma saya.
Awak masih okey?
Tak keruan? Okey.
Awak nak ke tandas?
- Ya. - Okey.
Maaf. Saya agak terganggu.
Okey. Ya. Awak baik-baik saja.
Saya cuba sedaya upaya, tapi pilihan yang saya buat tak bijak.
Jangan risau tentang itu.
Kita belajar dan awak buat apa yang perlu, bukan?
Ia sesuatu yang awak rasa awak perlu buat.
Ada sini sikit, sana sikit...
Saya tak nak tersalah cakap.
Ya, tapi segalanya akan bercantum
dan akan masuk akal.
Sebab kata-kata awak benar, bukan?
Jelas dia tak beritahu kami segalanya.
Dia asyik belai rambut.
Rasa gementar.
Menyentuh perut.
Saya yakin dia tahu sesuatu.
Namun, hanya ada seorang saksi lain, iaitu ayahnya, Hann Pan.
Kami belum boleh menyoalnya kerana dia koma.
Jadi, sehingga itu berlaku,
semua kemungkinan masih dipertimbangkan.
Biar saya kosongkan koridor dan iring awak keluar, okey?
Jennifer diam dalam perjalanan pulang.
Dia menipu. Dia tak masuk universiti.
Begitu banyak pembohongannya sepanjang empat tahun itu.
Saya faham tekanan untuk berjaya itu.
Ibu bapa saya datang dari Caribbean ke negara ini,
dan ada jangkaan
untuk sentiasa jadi lebih baik daripada orang lain.
Jadi, bagi saya,
ia bukan sekadar hitam dan putih.
Saya tentu rasa marah jika saya ayahnya.
Agak mengejutkan seseorang jalani kehidupan itu.
Apa yang dia buat selama empat tahun?
Itu soalan yang perlu dijawab.
HARI 05
Polis Wilayah York membina pos kawalan di kejiranan
untuk redakan kebimbangan penduduk dan kumpul maklumat.
Jack Heath ialah Timbalan Datuk Bandar Markham.
Penting untuk tahu ini kejadian rawak
dan ia jarang berlaku.
Markham komuniti selamat.
Kami ada jabatan polis yang bagus dan mereka menjalankan tugas mereka.
Ada aliran adrenalin pada mulanya dengan kes homisid.
Ia beransur hilang apabila orang penat.
Tapi penting untuk kekalkan tenaga itu, bukan saja untuk diri saya...
tapi untuk pasukan saya.
Kami tanya pihak hospital.
Kami dapat tahu yang Hann Pan tidak lagi ditidurkan.
Inilah detik perubahan dalam siasatan.
Ini peluang untuk memahami kejadian yang berlaku di rumah itu.
Kami akan dapatkannya daripada orang
yang hadapi maut dan berjaya mengatasinya.
Kita hanya boleh dengar bunyi mesin En. Pan.
Perkara pertama yang saya perasan ialah mata kanannya yang lebam
dan ada bintik kecil
di sebelah hidungnya.
Di situlah dia ditembak.
En. Pan menceritakan kejadian yang berlaku pada malam itu.
Dia tidur awal.
Isterinya baru balik daripada menari.
Jennifer ada di rumah.
En. Pan kemudian dikejutkan oleh seorang lelaki bersenjata
yang suruh dia bangun dan turun ke bawah.
Dia nampak isterinya di ruang tamu.
Dia tak keruan.
Dia cakap berulang kali, "Kami tak ada duit.
Boleh lepaskan kami?"
Salah seorang penyerang suruh dia diam.
Detektif MacDonald telefon dan dia tanya, "Awak sedang duduk?"
En. Pan beritahu saya,
dia duduk di sofa, dipukul dengan pistol.
Puan Pan duduk di sofa berasingan.
Merayu supaya tak dibunuh.
Sementara itu,
Jennifer berjalan menuruni tangga bersama salah seorang suspek.
Tangannya tak diikat
dan nampak seperti berbual mesra.
- Tolong. Saya perlukan bantuan! - Bertenang. Apa yang berlaku?
Ada orang pecah masuk dan saya dengar bunyi tembakan.
Saya tak tahu apa jadi. Saya diikat di tingkat atas.
Biar betul.
Dia suruh saya berdiri supaya dia boleh ikat tangan saya.
Ketika itulah dia tarik saya dan mula bawa saya turun tangga.
Saya terdengar dua bunyi tembakan.
Mak saya menjerit.
Semuanya tipu.
Ambil masa awak.
Ambil masa...
Ketika itu, saya amat yakin
dia terlibat dalam pembunuhan ibunya dan cubaan membunuh ayahnya.
Saya hantar pegawai beruniform ke hospital dengan segera.
Jennifer tak boleh berada sebilik dengan ayahnya dalam keadaan apa pun,
sendirian.
HARI 09
Saya bercakap dengan En. Pan sekali lagi
untuk memastikan tiada maklumat lain yang dia nak beritahu kami.
Kali ini dia kata,
"Guna teknik polis awak.
Guna teknik polis awak untuk siasat perbuatan Jennifer."
HARI 14
TEMU BUAL 03
Baik. Masuklah.
2.40 PETANG
Duduk di sini.
Ya.
Sila duduk di sini. Ya.
Okey.
Temu bual ketiga Jennifer ini penting untuk siasatan.
Saya nak maklumkan awak...
Maksudnya, kami tak lagi menonton melalui skrin.
...dirakam, okey?
Ia untuk melindungi saya dan awak. Jika orang tanya...
Kami di bilik sedang memerhati,
menunggu hasil temu bual ini.
Awak tak perlu beri kenyataan jika awak tak mahu.
Awak faham?
Saya mahu.
Okey. Tunggu sekejap.
Kami tahu Jennifer mahir berbohong untuk melindungi dirinya,
menipu kawan dan keluarga selama bertahun-tahun.
Okey, kita sedang alami masalah teknikal.
Saya akan pindahkan peralatan saya ke bilik lain.
Kita pindah ke bilik sebelah, okey?
Kini dia berhadapan dengan Bill Goetz,
detektif yang pakar dalam mengenal pasti dan mengesan penipuan.
Kini buku dah bertemu ruas.
Okey, mari kita ke sana.
Beritahu saya tentang piano. Bila awak mula main?
Empat tahun.
Saya pun belajar dulu. Saya masih ingat "Swans on the Lake".
Saya tahu cara bermain, itu saja.
Sekarang, ibu bapa awak.
Pernah tak awak rasa sukar untuk memenuhi jangkaan mereka?
- Ya. - Saya faham.
Mungkin awak tak sebijak yang mereka sangka.
Ya.
Apa lagi awak buat untuk pura-pura awak sambung belajar?
Apabila mereka minta sesuatu, saya akan buat dokumen untuk mereka.
Okey. Apa jenis dokumen yang awak buat?
- Pinjaman pelajar dan kad laporan. - Okey.
Okey. Bagaimana awak buat?
Saya pakai Photoshop.
Photoshop. Okey. Mereka pernah mempersoalkannya?
- Tak juga. - Tidak?
Tentu awak pernah rancang
untuk beritahu mereka, tapi tak dapat meluahkannya.
Baiklah.
Sekarang...
Jika ibu bapa awak benarkan, adakah awak masih bersama Daniel?
Jika mereka tak masuk campur, apa akan berlaku?
Mungkin kami masih bersama. Saya tak pasti.
Tapi dia dah lupakan saya.
Okey.
Apa perasaan awak?
Dia yang mengisi kekosongan dalam jiwa saya.
Jadi saya rasa sebahagian diri saya hilang.
Saya tak gembira dengan seluruh hidup saya.
Kawan-kawan saya teruskan hidup,
tapi saya tak ke mana-mana.
Saya seperti ditinggalkan.
Okey.
Apa titik terburuk awak?
Saya cederakan diri.
Kita perlu hadapinya satu per satu, okey?
4.23 PETANG
Ada sebab saya datang.
Saya pakar pengesahan kebenaran.
Okey? Saya bukan detektif homisid.
Jennifer tak tahu yang di Kanada,
polis dibenarkan menipu.
Ia dibenarkan selagi ia tidak menjejaskan sistem keadilan.
Jadi, tugas saya adalah untuk memeriksa semua forensik kes itu.
Okey?
Mereka sedang meneliti segala butiran di rumah itu.
Awak tahu apa satelit boleh buat?
Tidak.
Okey, awak tonton rancangan perang di televisyen?
Satelit boleh lihat sampai ke dalam bangunan?
Jika orang bergerak di dalam rumah,
ia seperti sinar-X, okey?
Adakah mereka berada di posisi yang saksi ceritakan?
Atau berbeza?
Bill Goetz memperkenalkan tema, menggunakan maklumat satelit.
Jelas sekali ini satu helah
untuk buat Jennifer sedar mungkin apa yang dia katakan itu palsu
dan dia mungkin perlu menipu lagi untuk tutup penipuannya.
Awak tahu siapa di rumah itu malam itu?
Saya tak tahu.
Awak tahu, Jen. Tidak syak lagi.
Ini isunya. Pandang saya.
Ayah awak tak sepatutnya jadi saksi.
Di situlah silapnya.
Okey? Ayah awak tak sepatutnya hidup.
Awak beri gambaran lelaki kulit Hitam rambut berpilin.
Tapi tak ada lelaki dengan gambaran itu.
Dia beri gambaran jelas tentang lelaki yang bersama awak.
Dia tak berkulit Hitam.
- Tapi... - Kenapa cakap begitu?
- Itu yang saya ingat. - Tidak.
Awak terlibat.
Tak begitu?
Apa yang berlaku?
Jen?
Awak tak fikir sejauh ini, bukan?
Mereka tak datang untuk curi duit awak.
Mereka datang untuk tembak ibu bapa awak.
Mereka tak tiba secara rawak.
Semuanya dirancang.
Apabila mereka datang, awak tak dapat halang, bukan?
Betul tak?
Jen?
- Saya mahu hentikannya. - Saya tahu.
Kenapa mereka tak hentikannya?
Saya tak kenal mereka.
Tapi awak turut merancangnya, bukan?
Betul tak?
Jen?
Awak kesal, bukan?
Apa?
Tak mengapa.
Tak dengar, jadi saya pergi dekat.
Saya tak dengar.
Mereka sepatutnya bunuh saya saja.
Mereka sepatutnya bunuh awak?
Saya mahu mereka bunuh saya.
Pada tahap ini, saya hampir tak percaya apa saya dengar.
Kenapa?
Saya tak mahu hidup lagi.
Adakah dia berkata benar sekarang?
Mereka patut bunuh seluruh keluarga?
Tak, saya saja.
Di mana silapnya?
Saya tak tahu.
Okey. Apa awak tahu?
Kenapa sepatutnya awak?
Sebab saya tak mahu berada di sini lagi.
Kenapa tidak?
Sebab saya sangat mengecewakan.
Okey, jadi macam mana boleh jadi begini?
Ia tak sepatutnya jadi begini.
Okey, tapi bagaimana ia berlaku?
Apa permintaan awak?
Masuk.
Bunuh saya.
Berapa bayarannya?
Dua ribu.
Okey.
Siapa namanya? Apa nama dia guna?
Homie. Homeboy.
Okey. Dia takkan muncul secara rawak. Awak perlu tahu bila dia datang.
Bagaimana ia berlaku?
Dia mesej saya.
- Maaf? - Dia mesej saya.
Okey. Apa perjanjiannya?
Saya dah cakap, $2000. Mereka sepatutnya bunuh saya.
Mereka telefon untuk pastikan mereka boleh masuk.
Okey. Bagaimana mereka buat begitu?
Apa soalan mereka?
Mesej teks atau suara?
Mesej teks. "Akses VIP."
- Apa maksudnya? - Untuk pastikan ada jalan masuk.
Selepas mak awak balik, apa awak buat?
Turun dan sapa dia.
Pura-pura periksa pintu.
Duduk tegak. Saya tak dengar.
Bagaimana awak berhubung dengan Homeboy pada awalnya?
Saya tanya kawan.
Okey. Mana satu?
Saya tak dapat cari dia lagi.
Siapa nama dia?
Pada tahap ini, jelas yang kami perlukan waran untuk telefon Jennifer.
Kami perlu tahu kenalan yang terlibat
dan cara dia merealisasikannya.
Jen?
Kami meneliti kandungan mesej teksnya.
Ada satu mesej daripada Homeboy.
SAYA PERLUKAN MASA TEPAT UNTUK LAKSANAKANNYA.
FIKIR DULU?
HARI INI TAK BOLEH. ADA RANCANGAN MAKAN MALAM
Ini pendedahan besar.
Tapi ini baru permulaan.
Apa yang menarik perhatian ialah perbualan mesej
antara Daniel Wong dan Jennifer.
ADAKAH AWAK CINTAKAN SAYA DAN MAHU BERSAMA SAYA?
SAYA BETUL-BETUL SEDIH SEKARANG, JEN
MAAFKAN SAYA
"Jennifer: Apa maksud awak? Kenapa minta maaf?
Tolong jawab."
Daniel jawab, "Saya tak tahu cara nak cakap.
Saya rasa apa yang awak rasa, tapi tentang dia."
"Jennifer: Jadi awak cintakan Christine macam saya cintakan awak?
Kalau begitu, batalkan dengan Homeboy."
"Daniel: Batalkan dengan Homeboy?
Awak kata awak mahukannya walaupun tanpa saya.
Awak kata ia untuk awak."
Kemudian Danny bengang dengan dia.
SAYA TERPAKSA BERHATI-HATI SETIAP MASA DENGAN AWAK
SAYA DAH URUSKAN SEMUANYA UNTUK AWAK
HUBUNGI HOMEBOY
Ini bukti sahih yang menyabitkan Danny Wong.
MEMANGGIL HOMEBOY
Jelas sekali dia membantu Jennifer menghubungi Homeboy.
MASA UNTUK BERAKSI
Maklumat ini amat berharga.
Kami dah kenal pasti seorang rakan subahat.
Kami perlu cari dia.
Kami hantar pasukan pengawasan untuk Danny Wong
dan menyiasat setiap telefon.
Kami meneliti beberapa telefon.
Secara sistematik, kami dapat mengesan suspek kami.
Kami kenal pasti Eric Carty sebagai suspek,
David Mylvaganam sebagai suspek,
serta Homeboy, Lenford Crawford, sebagai suspek ketiga.
APA AWAK BUAT?
MENUNGGU PANGGILAN HOMEBOY
OKEY
JAGA DIRI
Danny selalu lepak dengan Lenford
yang juga menjual dadah.
Mereka akan ditahan.
Okey. Awak kenal budak itu, bukan?
Ya.
- Polis datang cari dia di tempat kerja. - Dia ditahan?
Ya.
Mereka menuduhnya atas dakwaan konspirasi.
Biar betul.
Saya tak tahu apa yang berlaku.
Macam tak percaya.
Semuanya akan terbongkar, okey?
Kita perlu ada penyelesaian kerana ini bukan untuk bunuh awak.
Permintaan itu hanya untuk bunuh ibu bapa awak.
Itu yang awak nak saya cakap?
- Bukan begitu... - Ya. Ceritalah.
Cakap yang awak rancang untuk bunuh ibu bapa awak.
Tapi bukan...
Kita akan bincang selebihnya, okey?
Kami dah pun...
Temu bual berjalan selama tiga jam lebih.
Jennifer gambarkannya sebagai bunuh diri guna pembunuh upahan yang tak menjadi.
Ya, penjenayah tak bijak, tapi saya tak fikir
mereka keliru dan bunuh salah orang.
Mengarut. Dia yang aturkan semua ini.
Tak seronok ada rahsia, bukan?
Penipuannya bakal terbongkar.
Jen?
Tunggu sekejap.
Inilah detiknya, berdasarkan bukti yang ada,
kami dapat memahami kejadian malam itu.
Jennifer terima mesej daripada Homeboy, "Masa untuk beraksi."
Kemudian dia tunggu ibunya balik daripada kelas menari.
Dia turun untuk ucap selamat malam.
Kemudian dia berjalan ke arah pintu
dan buka kunci pintu.
Membiarkan ibu bapanya jadi mangsa.
Kemudian naik semula ke atas,
dan terus bermesej dengan suspek.
Kami percaya dia hidupkan dan matikan lampu,
isyarat mereka boleh masuk rumah,
kemudian kembali ke bilik tidurnya, menunggu ia berlaku.
Anda boleh bayangkan betapa terkejutnya Bich dan Hann
waktu orang asing masuk ke rumah.
Ayah?
Saya telefon 911!
Puan.
Helo?
Saya okey!
Jahat.
Ia perbuatan sejahat-jahatnya.
6.59 PETANG
Okey.
Dengar betul-betul, okey, Jen?
Pada saat ini dalam siasatan,
saya menahan awak atas tuduhan membunuh.
Juga cubaan membunuh dan konspirasi untuk membunuh.
Awak faham?
Beritahu saya jika awak faham tuduhan itu.
- Ya atau tidak. - Ya.
Ya, okey.
Saya bertanggungjawab memberitahu awak yang awak berhak kekalkan...
Polis telah buat penahanan dalam kes pencerobohan rumah di Markham.
Malam ini, dengan tidak disangka, anak mangsa telah didakwa
merancang jenayah yang menyebabkan ibunya terbunuh.
Polis mengatakan anak mangsa, Jennifer Pan ialah dalang
di sebalik pembunuhan ibunya, Bich Ha Pan
dan penembakan ayahnya, Huei Hann Pan.
JENNIFER PAN JALANI DUA KEHIDUPAN
Saya dan isteri berpandangan. Kami tak boleh terima.
Ada sesuatu yang saya terlepas?
Ada sesuatu yang saya tak nampak?
Orang ramai terkejut dan bingung dengan idea ada orang
sanggup bunuh ibu bapa mereka sendiri.
Saya terus teringat saat
saya peluk Jennifer di pengebumian ibunya.
Saya sangat ikhlas dan beremosi ketika itu,
tapi saya rasa kata-kata saya itu tak bermakna,
dan saya rasa dikhianati.
DARIPADA MANGSA KEPADA TERTUDUH
Saya datang semula keesokan pagi dan saya terkejut.
Bila jadi? Bagaimana boleh jadi begini? Apa yang sedang berlaku?
Saya rasa simpati terhadapnya.
Awak masih okey?
Sampai hati dia buat begini.
Selepas penangkapan, kami jumpa diarinya.
Ia menarik untuk dibaca kerana ia mendedahkan pemikirannya.
Jennifer merungut ibu bapanya amat tegas,
hanya kerana mereka tak mahu dia bercinta dengan penjual dadah.
Jennifer kata, ibu bapanya risau Daniel akan musnahkan hidupnya.
Selebihnya adalah tentang Daniel.
Dia lukis rama-rama dan anak anjing.
Dia mahu ada hubungan dongeng dengan Danny Wong.
Itu matlamat akhirnya.
Dia sanggup buat apa saja untuk capai matlamatnya.
Kini kami percaya beratus-ratus mesej teks dan ancaman kepada Daniel Wong...
Itu Jennifer.
Jennifer yang sentiasa hubungi dia,
cuba kembali dalam hidupnya, dan menyingkir Christine.
Perilakunya keterlaluan.
Ia melampau. Dia cuma mahu bersama Daniel.
Bagi saya, Jennifer hanya mencari cinta dan pengesahan.
Dia mungkin ingat Daniel seorang saja yang faham dirinya.
Jika dia kehilangan Daniel, apa yang tinggal?
Begitulah.
Tapi kenapa Daniel sanggup terlibat?
Dia sudah ada teman wanita lain
dan berpisah dengan Jennifer.
Ada keuntungan kewangan.
Insurans, rumah, sebahagiannya akan jadi milik Jennifer.
Jennifer akan dapat setengah juta dolar.
Di bawah sana.
Daniel mungkin fikir dia boleh pengaruhi Jennifer
dan boleh guna wang itu.
Okey, bagus.
Saya percaya, untuk memajukan aktiviti dadahnya.
Apabila Hann Pan dapat tahu, dia beri kata dua.
"Saya beritahu Jennifer dia perlu putuskan hubungan dengan Danny Wong.
Jika tidak, dia perlu tunggu sampai saya mati."
Kami terkejut dapat tahu
ini bukan kali pertama dia cuba membunuh.
Dia pernah jumpa kawannya, kira-kira 10 bulan sebelum itu,
dan minta kawannya bunuh ayahnya.
Dia siap bayar kawannya itu.
Rancangan ini jelas tak menjadi.
Namun, ini menunjukkan niat dia.
Dia merancang dengan teliti dan tanpa emosi.
Bukan sekali, tapi dua kali.
Itu yang berlaku?
Saya tak rasa begitu.
Dia pernah rancang sebelum ini?
Dia patut terima akibatnya.
Bahagian paling menyedihkan ialah pada malam pembunuhan itu,
penyerang acu pistol ke arah Bich,
Bich dipaksa melutut.
Kata-kata terakhirnya ialah "Jangan cederakan anak saya."
Juri kawasan Toronto mendapati seorang wanita bersalah
dalam komplot upah bunuh yang menyasarkan ibu bapanya.
Jennifer Pan telah disabitkan atas pembunuhan tahap pertama ibunya
dan cubaan membunuh ayahnya.
Dia tak tunjuk reaksi pada mulanya, tapi selepas faham implikasinya,
dia menangis teresak-esak.
Akhirnya, dia pilih Daniel.
Dia nekad mahu bersama Daniel.
Walau apa pun akibatnya.
Baginya, ini kisah cinta yang berakhir dengan kegagalan.
Ini penting.
Tugas kami penting.
Dan...
Perlu ada hikmah daripada semua ini.
Ini...
Ini takkan membantu sesiapa kembali, tapi...
Saya rasa kami berjaya dapatkan keadilan untuk Pn. Pan dan En. Pan.
Jennifer Pan, Daniel Wong dan rakan tertuduh mereka
dijatuhkan hukuman penjara seumur hidup tanpa peluang parol selama 25 tahun.
Hann Pan diberikan
perintah larangan berhubung seumur hidup terhadap anaknya.
Semua tertuduh telah diberikan perbicaraan baharu
selepas memenangi rayuan terhadap sabitan
membunuh darjah pertama Bich Ha Pan.
Jennifer tetap mengaku tidak bersalah.
Terjemahan sari kata oleh NNorhan